Aga kuidas saab lapsest kiusaja? Eks sellekski ole mitmeid põhjuseid, kuid levinum on siiski vanemate ükskõiksus. Siinkohal pean tähtsaks märkida, et antud väide tuleneb minu enda vaatlustest ja tuttavate kogemustest. Vanemate kiire eluviis jätab lapse jaoks vähe mänguruumi, mis tähendab, et laps areneb televiisori, interneti ja/või sõprade "abil". Ja kus levitatakse enim klišeesid? Ikka filmides. Sealt õpib laps ära, kuidas ebanormaalsetele (ja kellegi meelest pahadele)  tuleb säru teha, misjärel saabub õnnistus, kus märulimeest kiidetakse ovatsioonide saatel. Pärast teevad veel kõik pai ja kallistavad kah.